Şaristanê Marsilya yê Fransa de hetê aktîvîstanê Têgêrayîşê Ciwanan ê Şorişgêran (TCŞ) ra vera eşkerayî û gefanê PDK û Iraqî yê serê Şingalî çalakîyêka rayraşîyayîşî ameye kerdene.
Ciwanan rayraşîyayîş de fotografê Rayberê Şarê Kurdî Abdullah Ocalanî û alayê PKKyî akerdî, sloganê sey 'Biciwîyo xoverdayîşê Şingalî', 'Biciwîyo Serek Apo' û 'Liberte pour Ocalan' vatî.
Ciwanî pê meşaleyan heta ver bi Merkezê Komelê Demokratîkî rayîrî ra şîyî û dima înan eşkerayîyêke daye.
Çalakîya ke çarçewa hemleya 'vera tecrîd, faşîzm û qirkerdişî pîya serewedaritiş' de ameye kerdene, pê sloganan qedîyaye.
